cyanic-selkie/wikianc huggingface dataset:
ฟาโรห์เนเฟอร์โฮเตปที่ 1
สุสาน
เมื่อปี 2016 หลุมฝังศพของฟาโรห์เนเฟอร์โฮเทปที่ 1 ยังไม่ทราบได้ตั้งอยู่ นิโคลัส กรีเมล แนะว่าเขาถูกฝังอยู่ในพีระมิดที่เอล - ลิสห์ ใกล้กับฟาโรห์นุสเรตที่ 1 ความคิดเห็นโดยไมเคิล ไรซ์ เรื่องนี้ยังคงเป็นตัวสมมุติเนื่องจากไม่มีสิ่งประดิษฐ์ใดที่อนุญาตให้ระบุถึงฟาโรหืเนเฟอร์โฮเทป ในฐานะเจ้าของพีระมิดตัวนี้ได้ สมมติฐานอาศัยหลักฐานทางอ้อมเท่านั้น: การปรากฏตัวของสคารับของฟาโรห์เน้ฟอร์โฮเทป ในลิส เช่นเดียวกับการค้นพบตุ๊กตาชวาบติ ของเจ้าชายวาห์เนเฟอร์โฮเทป ใกล้กับประตูทางตอนเหนือของวิหารฝังศพของพีระมิดที่ซับซ้อนของฟาโรห์เซนุสเรตที่ 1 หีบศพถูกห่อด้วยผ้าลินินและวางไว้ในโลงศพขนาดเล็ก ซึ่งเป็นราชวงศ์ที่ 13 ในพื้นที่โวหาร "ลูกชายของกษัตริย์" ระบุว่าเจ้าชายวาห์เนเฟอร์โฮเทปน่าจะเป็นลูกชายของฟาโรห์เนเฟอร์โฮเทปที่ 1 ซึ่งอาจถูกฝังอยู่ในละแวกบ้านของปิรามิดพ่อของเขา
โรคทางเดินหายใจตะวันออกกลาง
โรคทางเดินหายใจตะวันออกกลาง (Middle East respiratory syndrome) หรือ โรคเมอร์ส (MERS) หรือโรคติดเชื้อไวรัสโคโรน่าสายพันธุ์ใหม่ 2012 เป็นการติดเชื้อไวรัสในระบบหายใจจากเชื้อไวรัสสายพันธุ์ใหม่ MERS-CoV ซึ่งเป็นเบตาโคโรนาไวรัสที่เคยติดต่อในค้างคาว และยังตรวจพบภูมิคุ้มกันต่อไวรัสนี้ในอูฐ อย่างไรก็ดีแหล่งที่มาของเชื้อนี้ยังไม่ชัดเจน
อาการและอาการแสดง
รายงานในช่วงแรกของการระบาดระบุว่าโรคนี้มีความคล้ายคลึงกับโรคทางเดินหายใจเฉียบพลันรุนแรง หรือโรคซาร์ส สื่อมวลชนเคยเรียกเชื้อนี้ว่าไวรัสคล้ายซาร์สที่พบในซาอุดิอะราเบีย (Saudi Arabia's SARS-like virus) ผู้ป่วยรายแรกที่พบเมื่อเดือนมิถุนายน ค.ศ. 2012 มีอาการไข้ ไอมีเสมหะ และหายใจลำบาก
ประเทศมาเลเซียในพาราลิมปิกฤดูร้อน 2020
ประเทศมาเลเซีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศมาเลเซียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 29 คน เข้าร่วมการแข่งขันใน 9 ชนิดกีฬา
มีเกอริง
มีเกอริง (mie kering) หรือ หมี่แห้งมากัซซาร์ เป็นอาหารอินโดนีเซียชนิดหนึ่ง มีลักษณะคล้ายอาหารจีน ทำจากบะหมี่เสิร์ฟกับน้ำข้น ๆ อย่างน้ำก๋วยเตี๋ยวราดหน้า ใส่ไก่หั่นบาง กุ้ง เห็ด ตับ และหมึก อาหารนี้เป็นที่นิยมในหมู่ชาวอินโดนีเซียเชื้อสายจีน เป็นอาหารจำพวกเส้นหมี่ที่มีชื่อเสียงในมากัซซาร์เช่นเดียวกับโจโตมากัซซาร์และกนโร
จังหวัดเบงเก็ต
พื้นที่สูงของจังหวัดนี้ได้รับการขนานนามว่าเป็น ชามสลัดแห่งฟิลิปปินส์ เนื่องจากมีการปลูกผักบนที่สูงเป็นจำนวนมาก
ภายในตัวจังหวัดมีนครที่มีความหนาแน่นแห่งหนึ่ง ชื่อว่า บาเกียว ซึ่งปกครองอย่างเป็นอิสระจากจังหวัด
ภูมิศาสตร์
จังหวัดเบงเก็ตมีพื้นที่ 2,769.08 ตารางกิโลเมตร (ถ้ารวมพื้นที่ของบาเกียวเข้าไปด้วย จะมีพื้นที่2826.59 km2) อยู่ทางใต้สุดของเขตบริหารคอร์ดิลเยรา
จังหวัดมีอาณาเขตติดต่อกับจังหวัดบูลูบุนดูคินและอีฟูเกาทางทิศตะวันออกเฉียงเหนือ ติดกับจังหวัดนูเอวาวิซคายาทางทิศตะวันออกเฉียงใต้ ติดกับจังหวัดปังกาซีนันทางทิศใต้ ติดกับจังหวัดลาอูนยอนทางทิศตะวันตก และจังหวัดอีโลโคสซูร์ทางทิศตะวันตกเฉียงเหนือ
ภูมิลักษณ์ส่วนใหญ่เป็นภูเขา โดยมีภูเขาปูลักเป็นจุดสูงสุดของจังหวัดและเกาะ แม่น้ำสายสำคัญได้แก่ แม่น้ำอักโน, แม่น้ำอัมบูรายัน, แม่น้ำเบ็ด, แม่น้ำบากุน, แม่น้ำบาลีลี และแม่น้ำอาซิน ซึ่งแม่น้ำบางสายก็ไหลผ่านหุบเขา
ทะเลสาบทางธรรมชาติ ได้แก่ "ทะเลทั้งสี่" ในคาบายัน ซึ่งประกอบด้วยทะเลสาบบูลาลาเกา, ดาเตปเงโปส, อินโคโลส และตาเบโย
ภาษาอามามิ
ภาษาอามามิ (奄美語) มีผู้พูดราว 130,000 คน ในเกาะอามามิ ทางใต้ของเกาะเกียซุ เป็นภาษาตระกูลรีวกีว ใกล้เคียงกับภาษาโอกินาวะ
Langue Amami
ชนนภัทร วิรัชชัย
ชนนภัทร วิรัชชัย เป็นนักต่อสู้แบบผสมชาวไทย สังกัดอยู่ในสมาคมวันแชมเปียนชิพ (ONE) รุ่นเฟเธอร์เวท
ชีวิตส่วนตัว
ปัจจุบัน คบหากับริกะ อิชิเกะ ซึ่งเป็นนักต่อสู้หญิงแบบผสมชาวไทย เชื้อสายญี่ปุ่น สังกัดในสมาคมวันแชมเปียนชิพ เช่นเดียวกัน
กีฬาเทเบิลเทนนิสในโอลิมปิกฤดูร้อน
กีฬาเทเบิลเทนนิสในโอลิมปิก (Table Tennis) หรือ "ปิงปอง" เป็นกีฬาที่เล่นกันบนโต๊ะ โดยมีนักกีฬา 2 คน ใช้ไม้ปิงปองตีลูกบอลเล็กๆ อยู่คนละด้านของโต๊ะปิงปอง กีฬาปิงปองเข้าสู่โอลิมปิกครั้งแรกในปี ค.ศ. 1988 ที่โซล เกาหลีใต้ ซึ่งนักปิงปองจากเกาหลีใต้และสวีเดนก็ขึ้นมาอยู่แถวหน้า หลังจากที่จีนครองความเป็นจ้าวมาตลอดตั้งแต่ทศวรรษที่ 1960 ถึง 1980 แต่โอลิมปิกครั้งนั้นจีนก็ยังคว้าไปได้ถึง 9 เหรียญทองจากที่มีการแข่งขันทั้งหมด 12 รายการ
การแข่งขัน ปิงปองในโอลิมปิก 2012 แข่งตั้งแต่วันที่ 28 กรกฎาคม ถึง 8 สิงหาคม 2555 แบ่งประเภทออกเป็น
ตารางสรุปเหรียญ
ที่มา:
เวดรัน ชอร์ลูกา
เวดรัน ชอร์ลูกา (Vedran Ćorluka; ; เกิดวันที่ 5 กุมภาพันธ์ ค.ศ. 1986) เป็นนักฟุตบอลชาวโครเอเชียที่เป็นกัปตันของโลโคโมติฟมอสโก เขาเล่นได้หลายตำแหน่งในกองหลัง แต่ส่วนมากจะเล่นในตำแหน่งเซ็นเตอร์แบ็กหรือแบ็กขวา
ชอร์ลูกามาจากทีมเยาวชนของดีนาโมซาเกร็บ และได้ลงเล่นให้ทีมชุดใหญ่ครั้งแรกใน ค.ศ. 2003 ต่อมาใน ค.ศ. 2007 เขาย้ายไปแมนเชสเตอร์ซิตีในพรีเมียร์ลีกด้วยค่าตัว 8 ล้านปอนด์ ฤดูกาลถัดมาเขาย้ายไปทอตนัมฮอตสเปอร์และอยู่ที่นั่น 4 ฤดูกาล ก่อนที่จะย้ายไปโลโคโมติฟมอสโก
ชอร์ลูกาเป็นหนึ่งในผู้เล่นที่ลงเล่นให้กับทีมชาติโครเอเชียมากที่สุด โดยลงเล่นทั้งสิ้น 103 นัด เขาลงเล่นให้กับทีมชาติชุดเยาวชนหลายรุ่นอายุ ก่อนที่จะลงเล่นให้กับทีมชาติชุดใหญ่เป็นครั้งแรกในเดือนสิงหาคม ค.ศ. 2006 ในนัดกระชับมิตรที่พบกับอิตาลี เขาเป็นส่วนหนึ่งของทีมชาติชุดลุยศึกฟุตบอลชิงแชมป์แห่งชาติยุโรปในปี 2008, 2012, 2016 และฟุตบอลโลกในปี 2014 และ 2018 หลังจบการแข่งขันฟุตบอลโลก ในเดือนสิงหาคม ค.ศ. 2018 ชอร์ลูกาประกาศเลิกเล่นทีมชาติ
สโมสร
ดีนาโมซาเกร็บ
ทอตนัมฮอตสเปอร์
โลโคโมติฟมอสโก
ทีมชาติ
โครเอเชีย
ค่ายกักกันโกรส-โรเซิน
ค่ายกักกันโกรส-โรเซิน (Konzentrationslager Groß-Rosen) เป็นเครือข่ายค่ายกักกันนาซีที่เยอรมนีที่สร้างขึ้นและดำเนินการในช่วงสงครามโลกครั้งที่สอง ค่ายหลักตั้งอยู่ในหมู่บ้านโกรส-โรเซินของเยอรมนี ซึ่งปัจจุบันคือหมู่บ้านรอกอชญิตซาในจังหวัดดอลนือชล็อนสก์ ประเทศโปแลนด์ บนเส้นทางรถไฟระหว่างเมืองเยาเออร์ (ปัจจุบันคือยาวอร์) กับเมืองชตรีเกา (ปัจจุบันคือสตแชก็อม)
มิสแกรนด์สิงคโปร์
มิสแกรนด์สิงคโปร์ (Miss Grand Singapore; 及新加坡万国小姐) เป็นตำแหน่งในการประกวดนางงามระดับประเทศของสิงคโปร์ ผู้ที่ได้รับตำแหน่งจะได้เป็นตัวแทนชาวสิงคโปร์ในการประกวดมิสแกรนด์อินเตอร์เนชันแนล ซึ่งจะถูกจัดประกวดขึ้นทุกปีในช่วงปลายปี โดยผู้ดำรงตำแหน่งมิสแกรนด์สิงคโปร์อาจมาจากการแต่งตั้งหรือจากการประกวดบนเวทีระดับชาติอย่างใดอย่างงหนึ่ง ทั้งนี้ขึ้นอยู่กับการจัดการของผู้ได้รับสิทธิ์ในปีนั้นๆ ปัจจุบัน สิทธิ์ในการส่งตัวแทนจากสิงคโปร์เข้าร่วมการประกวดมิสแกรนด์อินเตอร์เนชันแนลนั้นอยู่ภายใต้การกำกับดูแลของบริษัท อีอาร์เอ็ม สิงคโปร์มาเก็ตติ้ง จำกัด (ERM Singapore Marketing Pte Ltd) ซึ่งดูแลและบริหารงานโดย อเล็กซ์ หลิว (Alex Liu)
ผู้ดำรงตำแหน่งมิสแกรนด์สิงคโปร์คนแรก คือ อลิซาเบธ โฮตัน (Elizabeth Houghton) – รองชนะเลิศอันดับที่ 1 มิสเวิลด์สิงคโปร์ ซึ่งได้รับตำแหน่งมิสแกรนด์สิงคโปร์ 2013 จากการแต่งตั้งขององค์กรมิสเวิลด์สิงคโปร์ และเธอได้เข้าร่วมการประกวดมิสแกรนด์อินเตอร์เนชันแนล 2014 ที่ประเทศไทย ซึ่งถือเป็นการประกวดมิสแกรนด์อินเตอร์เนชันแนลครั้งแรก แต่ต้องถอนตัวออกจากการประกวดและถูกส่งตัวกลับประเทศ ด้วยเหตุผลที่ขัดแย้งกันระหว่างข้อมูลที่เธอและกองประกวดมิสแกรนด์อินเตอร์เนชันแนลให้แก่สื่อมวลชน ส่วนผู้ดำรงตำแหน่งมิสแกรนด์สิงคโปร์ปัจจุบัน คือ คริสตัล ลิม (Crystal Lim) ซึ่งได้รับตำแหน่งจากการประกวด มิสสิงคโปร์ 2017 แต่เธอไม่ได้เข้าร่วมการประกวดมิสแกรนด์อินเตอร์เนชันแนล 2017 โดยไม่ทราบเหตุผลที่แน่ชัด
ประวัติ
ประเทศสิงคโปร์เข้าร่วมการประกวดมิสแกรนด์อินเตอร์เนชันแนลเป็นครั้งแรกในปี ค.ศ. 2013 ซึ่งเป็นการประกวดมิสแกรนด์อินเตอร์เนชันแนลครั้งแรก โดยองค์กรมิสเวิลด์สิงคโปร์เป็นผู้ได้รับสิทธิ์ในการจัดส่งตัวแทนเข้าร่วมประกวด ผู้ที่ดำรงตำแหน่งมิสแกรนด์สิงคโปร์ 2013 คือ อลิซาเบธ โฮตัน	(Elizabeth Houghton) รองชนะเลิศอันดับ 1 มิสเวิลด์สิงคโปร์ อย่างไรก็ตาม หลังจากเกิดปัญหาระหว่างกองประกวดมิสแกรนด์อินเตอร์เนชันแนลกับโฮตันขึ้น จนทำให้ต้องส่งตัวเธอกลับประเทศสิงคโปร์ในระหว่างการเก็บตัวทำกิจกรรมของการประกวดมิสแกรนด์อนิเตอร์เนชันแนล 2013 สัญญาระหว่างองค์กรมิสเวิลด์สิงคโปร์กับกองประกวดมิสแกรนด์อินเตอร์เนชันแนลจึงสิ้นสุดสง ต่อมาใน ปี ค.ศ. 2014 กลุ่มธุรกิจในโครงการอสังหาริมทรัพย์ชื่อ เดอะไอส์แลนด์เดียโปรเจกต์ (The Islandia Project) เป็นผู้ที่ได้สิทธิ์ในการส่งตัวแทนเข้าร่วมการประกวดมิสแกรนด์อินเตอร์เนชันแนล 2014 โดยได้มีการจัดการประกวด มิสสิงคโปร์ไอส์แลนด์เดีย 2014 (Miss Singapore Islandia 2014) ขึ้น เพื่อเป็นการประชาสัมพันธ์โครงการดังกล่าว โดยการประกวดในครั้งนั้นจัดขึ้นในงานการลงนามสัญญาร่วมทุนระหว่างกลุ่มทุนต่างๆ ณ ห้างสรรพสินค้าโกลเด้นท์ไมล์คอมเพล็กซ์ โดยผู้ชนะการประกวดในครั้งนั้น คือ เจซี อิน แทน (Jasy ln Tan) และเธอได้เข้าร่วมการประกวดมิสแกรนด์อินเตอร์เนชันแนล 2014 ที่ประเทศไทยในช่วงเดือนกันยายนของปีเดียวกัน แต่ไม่ผ่านเข้ารอบสุดท้าย
ในปี ค.ศ. 2015 การดำเนินโครงการ เดอะไอส์แลนด์เดียโปรเจกต์ มีเหตุให้ต้องยกเลิกโครงการไป ทำให้สิทธิ์ในการส่งตัวแทนสิงคโปร์เข้าร่วมการประกวดมิสแกรนด์อินเตอร์เนชันแนลว่างลง บริษัท อีอาร์เอ็มมาร์เก็ตติ้ง ซึ่งดำเนินงานเกี่ยวกับการจัดประกวดนางงามในประเทศสิงคโปร์จึงได้ติดต่อขอสิทธิ์ดังกล่าวไป โดยในปี ค.ศ. 2015 – 2016 นั้น ผู้ดำรงตำแหน่งมิสแกรนด์สิงคโปร์จะได้มากจากการแต่งตั้ง ต่อมาในปี ค.ศ. 2017 ผู้ดำรงตำแหน่งดังกล่าวนั้นจะมาจากเวทีการประกวด มิสสิงคโปร์ (Miss Singapore Beauty Pageant) โดยชนะการประกวดดังกล่าวในปีนั้น คือ คริสตัล ลิม (Crystal Lim) ซึ่งได้ดำรงตำแหน่ง มิสแกรนด์สิงคโปร์ 2017 อย่างไรก็ตาม เธอไม่ได้เข้าร่วมการประกวดมิสแกรนด์อินเตอร์เนชันแนล 2017 ที่ถูกจัดขึ้นที่ประเทศเวียดนามในช่วงเดือนตุลาคมของปีดังกล่าว โดยไม่ทราบเหตุผลที่แน่ชัด
ผลงานการเข้าประกวดระดับนานาชาติ
สัญลักษณ์สี : ชนะเลิศ
มิสแกรนด์อินเตอร์เนชันแนล
หมายเหตุ: †: อลิซาเบธ โฮตัน – มิสแกรนด์สิงคโปร์ 2013 ได้ให้สัมภาษณ์กับสื่อว่าเธอถูกส่งตัวกลับ เนื่องจากเธอได้แสดงความคิดเห็นโต้แย้งกับกองประกวดฯที่ออกมาวิพากษ์วิจารณ์ถึงรูปร่างของผู้เข้าประกวดอื่น – มิสแกรนด์เยอรมนีและมิสแกรนด์สวีเดน ว่าอ้วนมากเกินไป ทำให้เธอถูกขึ้นบัญชีดำ และถูกส่งตัวกลับ โดยทางกองประกวดฯ ให้เหตุผลเป็นอื่นว่า เธอสูบบุหรี่ในโรงแรม ซึ่งผิดกฏของทางโรงแรมและกองประกวดฯ จึงจำเป็นต้องให้ถอนตัวจากการแข่งขัน โดยก่อนหน้านี้มิสแกรนด์สวีเดนและมิสแกรนด์เดนมาร์กก็ได้ขอถอนตัวออกจากการประกวดโดยให้เหตุผลที่คลุมเครือว่าเป็นผลมาจาก ความแตกต่างทางวัฒนธรรม
เขตการปกครองของประเทศเกาหลีใต้
ประเทศเกาหลีใต้ประกอบด้วย 17 เขตการปกครองระดับที่หนึ่ง ได้แก่ 6 มหานคร (ควังย็อก-ชี), 1 นครปกครองตนเองพิเศษ (ทึกบย็อลจาชี-ชี), 1 นครพิเศษ (ทึกบย็อล-ชี) และ 9 จังหวัด (โท) รวมถึง 1 จังหวัดปกครองตนเองพิเศษ (ทึกบย็อลจาชี-โด) และยังมีการแบ่งเป็นส่วนปกครองย่อยอีกหลายส่วน ได้แก่ นคร (ชี), อำเภอ (คุน), เขต (คู), เมือง (อึบ), ตำบล (มย็อน), แขวง (ทง) และหมู่บ้าน (รี)
หมายเหตุการแปล: ถึงแม้ว่าคำว่านครพิเศษ มหานคร จังหวัด และเมืองนั้นจะเป็นคำแปลเขตการปกครองของเกาหลีใต้ที่คุ้นเคยกันในภาษาไทย แต่คำแปลเช่น นคร อำเภอ เขต ตำบล แขวง และหมู่บ้าน ยังไม่เป็นที่แพร่หลายในภาษาไทย
การปกครองส่วนท้องถิ่น
ใช้การสะกดคำอย่างเป็นทางการตาม ระบบการถอดภาษาเกาหลีด้วยอักษรโรมันฉบับปรับปรุง
เขตการปกครองระดับจังหวัด
การแบ่งเขตการปกครองระดับจังหวัดเป็นการแบ่งเขตการปกครองขั้นแรกภายในประเทศเกาหลีใต้ ซึ่งแบ่งออกเป็น 5 กลุ่มคือ จังหวัด จังหวัดปกครองตนเองพิเศษ มหานคร นครพิเศษ และนครปกครองตนเองพิเศษ
ชี (นคร)
ชี (시, 市, si) เป็นส่วนหนึ่งในการแบ่งหน่วยทางปกครองของจังหวัด เช่นเดียวกับคุน ระดับนครนั้นจะต้องมีประชากรอย่างน้อย 150,000 คน ถ้าประชากรในอำเภอมีถึง 150,000 คนก็จะได้ยกระดับเป็นนคร (ยกเว้นอำเภอคีจังในปูซาน) ส่วนนครที่มีประชากรมากกว่า 500,000 คน (เช่น ซูว็อน ช็องจู และช็อนจู) จะถูกแบ่งออกเป็นคู (เขต) ยกเว้นนครคิมแฮ ฮวาซ็อง และนัมยังจู และคูก็จะแบ่งออกเป็นทง (แขวง) เมืองที่มีประชากรน้อยกว่า 500,000 จะไม่ถูกแบ่งออกเป็นคู แต่เมืองเหล่านี้จะถูกแบ่งโดยตรงเป็นทง
คุน (อำเภอ)
คุน (군, 郡, gun) เป็นส่วนหนึ่งในการแบ่งหน่วยทางปกครองของจังหวัด (เช่นเดียวกับชี) และของมหานครเช่น ปูซาน แทกู อินช็อน และอุลซัน (เช่นเดียวกับคู) คุนนั้นมีประชากรน้อยกว่า 150,000 คน (มีน้อยกว่าที่ควรจะเป็นนคร) คือมีที่ที่ความหนาแน่นของประชากรน้อยกว่าคู และเป็นสถานที่ที่เป็นชนบทที่อยู่นอกเขตของทั้งชีและคู คุนถ้าเทียบกับระบบการแบ่งเขตการปกครองของอังกฤษจะเท่ากับ อำเภอนอกมหานคร (Non-metropolitan district) คุนสามารถแบ่งออกได้เป็นอึบ (เมือง) และมย็อน (ตำบล)
คู (เขต)
คู (구, 區, gu) เทียบกับประเทศไทยแล้วจะเท่ากับอำเภอหรือกิ่งอำเภอ เมืองของเกาหลีใต้ส่วนใหญ่จะแบ่งออกเป็นคู แต่มหานครอย่างปูซาน แทกู อินช็อน และอุลซันจะประกอบด้วยคุน คูนั้นแบ่งการปกครองออกเป็นทง (แขวง)
มย็อน (ตำบล)
มย็อน (면, 面, myeon) เป็นหน่วยการปกครองอย่างหนึ่งของคุน (อำเภอ) และชี (นคร) บางแห่งที่มีประชากรน้อยกว่า 500,000 คน เช่นเดียวกับอึบ มย็อนนั้นมีประชากรน้อยกว่าในเขตอึบ และมีลักษณะเป็นพื้นที่ส่วนที่เป็นชนบทของอำเภอและนคร มย็อนมีหน่วยทางปกครองย่อยเป็นรี (หมู่บ้าน) มีประชากรไม่เกิน 6,000 คน
ทง (แขวง)
การแบ่งหน่วยทางปกครองในขั้นต้นของทง (동, 洞, dong) คือ ทง (통, 統, tong) แต่การแบ่งหน่วยย่อยแบบนี้ไม่ค่อยใช้เท่าไหร่นัก ส่วนทงที่มีประชากรหนาแน่นบางนั้นจะมีการแบ่งออกเป็น คา (가, 街, ga) ซึ่งไม่ใช่การแบ่งแยกเป็นอีกระดับการปกครอง แต่มีไว้เพื่อความสะดวกของการส่งไปรษณีย์หรือที่อยู่เท่านั้น ถนนสายหลักส่วนใหญ่ในโซล ซูว็อน และเมืองอื่น ๆ ก็มีการแบ่งออกเป็นคา
รี (หมู่บ้าน)
รี (리, 里, ri) เป็นหน่วยทางปกครองย่อยหน่วยเดียวของอึบและมย็อน โดยรีเป็นหน่วยทางปกครองที่เล็กที่สุดของหน่วยงานทางปกครองที่อยู่ในชนบท โดยการจะเป็นรีได้ขึ้นอยู่กับจำนวนประชากรเป็นหลัก
ประวัติศาสตร์
ถึงแม้ว่ารายละเอียดของการปกครองส่วนท้องถิ่นจะเปลี่ยนแปลงไปอย่างรวดเร็วในช่วงเวลาที่ผ่านมา ซึ่งการปกครองขึ้นพื้นฐานระบบหัวเมืองสามชั้นซึ่งมีการนำมาปฏิบัติในสมัยพระเจ้าโกจง ในปี 2438 ซึ่งก็คล้ายกับระบบที่ยังใช้อยู่ในเกาหลีเหนือ
ธงไชย เซอร์วิส
ธงไชย เซอร์วิส เป็นอัลบั้มเพลงลำดับที่ 9 ของธงไชย แมคอินไตย์ โดยค่าย จีเอ็มเอ็ม แกรมมี่ ออกจำหน่ายเมื่อวันที่ 6 สิงหาคม พ.ศ. 2541 โดยมี Exclutive Producer Supervisors คือ บุษบา ดาวเรือง, ดล ผดุงวิเชียร Excutive Producer นิติพงษ์ ห่อนาค Producer คือ พงศ์เพชร กลิ่นหอม, สุวัชชัย สุทธิรัตน์ จัดทำขึ้นจำนวน 11 เพลง โดยมียอดจำหน่ายเกิน 1 ล้านตลับ ได้รับการจัดอันดับให้เป็น 1 ใน 33 อัลบั้มที่ขายดีที่สุดตลอดกาลของแกรมมี่ ลำดับที่ 18 และถูกจัดให้เป็นอัลบั้มที่เป็นที่สุดแห่งปี
จากความสำเร็จของอัลบั้ม ธงไชย เซอร์วิส เขามีอัลบั้มพิเศษอัลบั้ม ธงไชย เซอร์วิส พิเศษ ออกจำหน่ายเมื่อวันที่ 15 ธันวาคม พ.ศ. 2541 ซึ่งมียอดจำหน่ายเกิน 9 แสนตลับ เป็นหนึ่งในอัลบั้มพิเศษที่ขายดีที่สุดตลอดกาลของแกรมมี่ ลำดับ 7 โดยมีเพลงเด่น เพลงซ่อมซะให้เข็ด, พูดเล่นเล่น, ก้อนหินกับนาฬิกา, ตัดไฟแต่ต้นลม และ ความทรงจำ
ความสำเร็จอัลบั้ม
ธงไชย เซอร์วิส
ธงไชย เซอร์วิส พิเศษ
จังหวัดว็องเด
ว็องเด (Vendée, ; Vande) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส ชื่อจังหวัดว็องเดตั้งตามชื่อแม่น้ำว็องเด ตัวจังหวัดตั้งอยู่ทางทิศตะวันตกของประเทศ โดยมีลาร็อชซูว์รียงเป็นเมืองหลัก ใน ค.ศ. 2019 จังหวัดนี้มีประชากร 685,442 คน
ภาษากัจฉ์
ภาษากัจฉ์ (કચ્છી,, ڪچّي) เป็นภาษากลุ่มอินโด-อารยัน ใช้พูดในบริเวณกัจฉ์ของรัฐคุชราต ประเทศอินเดีย และแคว้นสินธ์ ประเทศปากีสถาน มีผู้พูดราว 866,000 คน โดยเป็นภาษาที่ใช้พูดในหมู่ชาวมุสลิมในบริเวณดังกล่าว รวมทั้งชาวขวาชาห์ที่ใช้ในทางศาสนา
ภาษาใกล้เคียง
ภาษากัจฉ์ใกล้เคียงกับภาษาสินธ์ที่ใช้พูดในแคว้นสินธ์ ประเทศปากีสถาน มักเข้าใจผิดกันว่าภาษากัจฉ์เป็นภาษาผสมระหว่างภาษาสินธ์ ภาษาคุชราต ภาษาปัญจาบ และภาษาราชสถาน ซึ่งอาจเป็นเพราะสัทวิทยาของภาษากัจฉ์ใกล้เคียงกับภาษาสินธ์ แต่คำศัพท์ใกล้เคียงกับภาษาคุชราต ความใกล้เคียงของภาษาส่วนหนึ่งเกิดจากการอพยพระหว่างเขตสินธ์มาสู่โสวรัสตระและกัจฉ์ทางตะวันออก หรือราชสถานและปัญจาบทางเหนือ ผู้พูดภาษากัจฉ์ในอินเดียอาจพูดได้ 2 หรือ 3 ภาษา เพราะการใกล้ชิดกับภาษาใกล้เคียงเช่นภาษาคุชราตและภาษาฮินดี
คำทั่วไป
มีความผันแปรของไวยากรณ์และความแตกต่างระหว่างสำเนียงในแต่ละถิ่น มีคำยืมจากภาษาอาหรับและภาษาเปอร์เซียเช่นเดียวกับภาษาในเอเชียอื่นๆ ที่อยู่ในเส้นทางการค้า ผู้พูดภาษากัจฉ์จำนวนมากพูดภาษาคุชราตได้ด้วย สำเนียงภาษาคุชราตของผู้พูดภาษากัจฉ์เป็นที่ยอมรับจากผู้พูดภาษาคุชราตสำเนียงมาตรฐานว่าสามารถเข้าใจกันได้
ตัวอย่างประโยคภาษากัจฉ์เทียบกับภาษาคุชราตได้แก่
ระบบการเขียน
โดยทั่วไปภาษากัจฉ์เขียนด้วยอักษรคุชราตดัดแปลง มีการตีพิมพ์หนังสือและวารสารจำนวนมากด้วยอักษรนี้ มีการเขียนด้วยอักษรเทวนาครีเช่นกัน ในอดีต ภาษากัจฉ์เคยเขียนด้วยอักษรโขชกีที่เลิกใช้ไปแล้ว ดร. ราหุล ชาฮ์ หมออายุรเวท, นักจิตวิทยา และนักวิเคราะห์ลายมือได้สร้างอักษรสำหรับภาษานี้ขึ้น
ชาติชาย เจียมศรีพงษ์
ชาติชาย เจียมศรีพงษ์ อดีตนายกองค์การบริหารส่วนจังหวัดพิจิตร 6 สมัย เจ้าของสโลแกน "พบง่าย ใช้คล่อง ต้องชาติชาย" ปัจจุบันดำรงตำแหน่ง ประธาน สโมสรฟุตบอลจังหวัดพิจิตร พิจิตร เอฟซี ฉายา พระยาชาละวัน ทีมในโซนภาคเหนือ ของ เอไอเอส ลีกภูมิภาค ลีก ดิวิชั่น 2 ของประเทศไทย
ประวัติ
เกิดวันที่  6  เดือนพฤศจิกายน  พ.ศ. 2503 อายุ  54  ปี
การศึกษา
- มัธยมศึกษาตอนปลาย โรงเรียนสวนกุหลาบวิทยาลัย
- ปริญญาศิลปศาสตรบัณฑิต สาขาการจัดการทั่วไป สถาบันราชภัฎเพชรบูรณ์
- ปริญญาศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง
งานการเมือง
- สมาชิกสภาจังหวัดพิจิตรและสมาชิกสภาองค์การบริหารส่วนจังหวัดพิจิตร เขตเลือกตั้งอำเภอบางมูลนาก สามสมัย เมื่อปี 2533-2538, ปี 2538-2542 และปี 2543-2547
-ปี 2536 ดำรงตำแหน่งรองประธานสภาจังหวัดพิจิตร
-ปี 2538-2540 ดำรงตำแหน่งประธานสภาจังหวัดพิจิตร
-ดำรงตำแหน่งนายกองค์การบริหารส่วนจังหวัดพิจิตร ตั้งแต่วันที่ 17  ธันวาคม  2540 ถึง 4 กุมภาพันธ์ 2547
-ได้รับเลือกตั้งให้ดำรงตำแหน่งนายกองค์การบริหารส่วน จังหวัดพิจิตร ในการเลือกตั้งโดยตรงทั้งจังหวัด เมื่อวันที่ 14 มีนาคม 2547 – 13 มีนาคม 2551
-ได้รับเลือกตั้งให้ดำรงตำแหน่งนายกองค์การบริหารส่วนจังหวัดพิจิตร ในการเลือกตั้งโดยตรงทั้งจังหวัดเมื่อวันที่ 20 เมษายน 2551 – 11 เมษายน 2555
-ได้รับการเลือกตั้งให้ดำรงตำแหน่งนายกองค์การบริหารส่วนจังหวัดพิจิตร ในการเลือกตั้งโดยตรงทั้งจังหวัดเมื่อวันที่ 27 พฤษภาคม 2555 ถึง 2563
ด้านกฎหมาย
-สมาชิกสภาร่างรัฐธรรมนูญ ปี พ.ศ. 2550 สภาร่างรัฐธรรมนูญไทย พ.ศ. 2550
ด้านการศึกษา
-กรรมการการประถมศึกษาจังหวัดพิจิตร (กปจ.) -กรรมการผู้ทรงคุณวุฒิสภาประจำสถาบันราชภัฎเพชรบูรณ์
-นายกสมาคมศิษย์เก่าโรงเรียนบางมูลนากภูมิวิทยาคม
-ประธานกรรมการสถานศึกษาโรงเรียนบางมูลนากภูมิวิทยาคม
-กรรมการสภาวิทยาลัยชุมชนจังหวัดพิจิตร -ประธานกรรมการสถานศึกษาโรงเรียนสระหลวงพิทยาคม -ประธานคณะกรรมการสถานศึกษาขั้นพื้นฐานโรงเรียนพิจิตรพิทยาคม
ด้านการรักษาความสงบเรียบร้อย
-กรรมการตรวจและติดตามการบริหารงานตำรวจจังหวัดพิจิตร (กต.ตร.จังหวัด)
ด้านการสาธารณสุข
-ประธานคณะอนุกรรมการควบคุมคุณภาพและมาตรฐานบริการสาธารณสุขระดับจังหวัด
-ผู้ทรงคุณวุฒิคณะอนุกรรมการพิจารณาวินิจฉัยคำร้องขอรับเงินช่วยเหลือเบื้องต้นระดับจังหวัด
-คณะอนุกรรมการหลักประกันสุขภาพระดับจังหวัด และระดับเขต
-ประธานกรรมการบริหารกองทุนฟื้นฟูสมรรถภาพที่จำเป็นต่อสุขภาพจังหวัดพิจิตร
ด้านเศรษฐกิจ และสังคม
-กรรมาธิการการพัฒนาเศรษฐกิจ สภาผู้แทนราษฎร
-ผู้อำนวยการศูนย์ปฏิบัติการต่อสู้เพื่อเอาชนะยาเสพติด (ศอ.ปส.) อบจ.พิจิตร
-ประธานชมรมลูกเสือชาวบ้านจังหวัดพิจิตร
ไชย ประทีปะเสน
พลตรี ไชย ประทีปะเสน (พ.ศ. 2449 - พ.ศ. 2504) นักการเมืองชาวไทย เป็นอดีตเลขาธิการนายกรัฐมนตรี (จอมพล แปลก พิบูลสงคราม) อดีตเลขาธิการคณะรัฐมนตรี อดีตสมาชิกพฤฒสภา และเป็นสมาชิกคณะราษฎรสายทหารบก
ประวัติ
ไชย ประทีปะเสน เป็นหนึ่งในสมาชิกคณะราษฎร ซึ่งเป็นกลุ่มบุคคลที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ
ไชย ประทีปะเสน ได้รับแต่งตั้งเป็นเลขาธิการนายกรัฐมนตรี ในสมัยของจอมพล แปลก พิบูลสงคราม ในปี พ.ศ. 2485 นับเป็นเลขาธิการนายกรัฐมนตรีคนแรกของประเทศไทย และต่อมาในปี พ.ศ. 2486 ก็ได้รับแต่งตั้งเป็นเลขาธิการคณะรัฐมนตรีอีกหน้าที่หนึ่ง จนถึงเดือนกุมภาพัฯธ์ พ.ศ. 2487 จึงพ้นจากตำแหน่งเลขาธิการนายกรัฐมนตรี เหลือเพียงดำรงตำแหน่งเลขาธิการคณะรัฐมนตรีเพียงตำแหน่งเดียว ต่ออีกจนถึงเดือนกันยายนของปีเดียวกัน
ต่อมาในปี พ.ศ. 2496 เกิดแนวความคิดในการปรับปรุงพัฒนาบ้านเมือง หลังภัยสงครามโลกครั้งที่สอง ในรัฐบาลของจอมพล ป. พิบูลสงคราม นายกรัฐมนตรี ซึ่งในขณะนั้น พลโท ประยูร ภมรมนตรี รัฐมนตรีว่าการกระทรวงการคลัง ได้เสนอให้มีการก่อสร้างโรงแรมขนาดใหญ่ในกรุงเทพมหานคร เมื่อปี พ.ศ. 2495 เพื่อเตรียมรองรับการประชุมสหภาพรัฐสภา สมัยที่ 45 ในปี พ.ศ. 2499 คณะรัฐมนตรี จึงมีมติเห็นชอบให้จัดตั้งบริษัทจำกัดขึ้น เพื่อเป็นองค์กรดำเนินการจัดตั้งโรงแรมดังกล่าว โดยมีชื่อว่า "บริษัทสหโรงแรมไทยและการท่องเที่ยว จำกัด" มีชื่อภาษาอังกฤษว่า "The Syndicate of Thai Hotels and Tourists Enterprises Limited" จดทะเบียนเมื่อวันที่ 26 มีนาคม พ.ศ. 2496 โดยมีเขา และผู้เริ่มการตั้งบริษัท จำนวนรวม 8 คน คือ พลตำรวจเอก เผ่า ศรียานนท์ พลโท ประยูร ภมรมนตรี โชติ คุณะเกษม สัญญา ยมะสมิต พันตรี รักษ์ ปันยารชุน พลตรี ไชย ประทีปะเสน ศุจิน ลพานุกรม และหม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์)
ไซอิง
ไซอิง (斎院) เป็นพระญาติฝ่ายหญิงของ จักรพรรดิญี่ปุ่น (เรียกว่า ไซโอ) ซึ่งทำหน้าที่เป็น หัวหน้านักบวชหญิง ใน ศาลเจ้าคาโมะ เจ้าหญิงไซอิงมักจะเลือกจากพระราชวงศ์ (内親王) หรือเจ้าหญิง (女王) โดยหลักการแล้ว ไซอิง ไม่สามารถแต่งงานได้ แต่มีข้อยกเว้น ไซอิง บางองค์กลายเป็นนางสนมของจักรพรรดิที่เรียกว่า เนียวโง ในภาษาญี่ปุ่น
การตกมัน
การตกมัน (musth หรือ must) เป็นสภาวะชั่วครั้งชั่วคราวในช้างพลาย อันมีลักษณะของพฤติกรรมก้าวร้าวอย่างสูง และการหลั่งฮอร์โมนสืบพันธุ์มากผิดปกติ ระดับฮอร์โมนเทสโทสเตอโรนในช้างที่กำลังตกมันสามารถสูงถึง 60 เท่ากว่าช้างในเวลาปกติ อย่างไรก็ตาม ยังไม่ทราบว่าการเพิ่มขึ้นผิดปกติของฮอร์โมนสืบพันธุ์ของช้างนั้นเป็นสาเหตุเดียวของการตกมัน หรือเป็นเพียงปัจจัยประกอบเท่านั้น การศึกษาทางวิทยาศาสตร์ของการตกมันยังเป็นปัญหา เพราะช้างที่กำลังตกมัน แม้แสดงท่าทางสงบนิ่ง ก็อาจพยายามฆ่ามนุษย์ได้
สาเหตุและผลกระทบ
ผู้เข้าเยี่ยมชมสวนสัตว์มักสังเกตว่าการตกมันนั้นเชื่อมโยงกับการเป็นสัด (rut) แต่ข้อสังเกตดังกล่าวไม่น่าจะถูกต้องในทางชีววิทยา เพราะวงรอบการเป็นสัดของช้างเพศเมียนั้นไม่ขึ้นกับฤดูกาล แม้ว่าช้างส่วนใหญ่จะตกมันในฤดูหนาว ยิ่งไปกว่านั้น ช้างพลายที่ตกมันมักทราบกันว่าจะทำร้ายช้างเพศเมียด้วย ไม่ว่าช้างตัวเมียนั้นกำลังติดสัดหรือไม่ มีการสังเกตว่าอาจมีความเชื่อมโยงระหว่างการตกมันกับพฤติกรรมเด่น
ช้างที่กำลังตกมันมักได้ปลดปล่อยสิ่งคัดหลั่งข้นคล้ายน้ำมันดิน เรียกว่า เทมพอริน (temporin) จากท่อเทมพอรัลข้างหัว เทมพอรินประกอบด้วยโปรตีน ลิพิต (ที่โดดเด่นคือ คอเลสเตอรอล) ฟีนอล ครีซอล และเซสควิเทอร์ฟีน สิ่งคัดหลั่งและปัสสาวะที่ถูกเก็บรวบรวมจากช้างในสวนสัตว์แสดงให้เห็นว่ามีระดับคีโตนและอัลดีไฮด์มีกลิ่นหลายชนิดเพิ่มสูงขึ้น ความก้าวร้าวของช้างบางส่วนอาจเกิดขึ้นจากปฏิกิริยาต่อเทมพอริน ซึ่งโดยธรรมชาติแล้วจะย้อยเข้าปากช้าง อีกปัจจัยประกอบหนึ่งอาจเกี่ยวข้องกับการบวมของต่อมเทมพอรัล ซึ่งไปกดตาของช้างและทำให้เกิดความเจ็บปวดเฉียบพลันเทียบได้กับฝีรุนแรงที่รากฟัน บางครั้งช้างพยายามจัดการกับความเจ็บปวดนี้โดยการขุดงาลงไปในดิน
การตกมันยังเชื่อมโยงกับความตื่นตัวทางเพศหรือการสร้างความครอบงำ แต่ความสัมพันธ์ดังกล่าวมีความชัดเจนน้อยมาก มีการบันทึกเหตุการณ์ช้างแทงและฆ่าแรดในอุทยานแห่งชาติหลายแห่งในทวีปแอฟริกา และคาดว่าน่าจะเกิดจากการตกมันในช้างเพศผู้วัยหนุ่ม โดยเฉพาะอย่างยิ่ง ช้างที่ไม่ได้เติบโตมากับเพศผู้ที่มีอายุมากกว่า การศึกษาแสดงให้เห็นว่าการนำช้างเพศผู้ที่มีอายุกลับเข้ามาในประชากรช้างในพื้นที่ดูเหมือนว่าจะช่วยป้องกันมิให้ช้างเพศผู้วัยหนุ่มเข้าสู่สภาวะตกมัน และสามารถหยุดพฤติกรรมก้าวร้าวนี้ได้
ช้างที่ตกมันมักมีอายุมากกว่า 25 ปี ช้างเลี้ยงที่กำลังตกมันต้องถูกล่ามหรือขังไว้ แม้ว่าช้างเพศผู้ยังสามารถสืบพันธุ์ได้แม้ไม่ได้กำลังตกมัน แต่ช้างที่กำลังตกมันจะมีกำลังมากกว่า และช้างเพศเมียก็มักเลือกคู่เป็นช้างเพศผู้ที่กำลังตกมัน
ฮารูนะ โองาตะ
ฮารูนะ โองาตะ (เกิด 15 กุมภาพันธ์ พ.ศ. 2542) เป็นยูทูบเบอร์หญิงชาวญี่ปุ่นและเธอเป็นสมาชิกของยูพลัส (Youplus) ก่อนหน้านี้เธอเป็นอดีตสมาชิกรุ่นที่ 12 ของมอร์นิงมูซูเมะ
ประวัติการทำงาน
ในช่วงปี 2557 โองาตะได้เข้าร่วมโครงการ "มอร์นิงมูซูเมะ'14 <โกลเด็น> ออดิชัน!" (モーニング娘. '14 ＜黄金＞オーディション！) สุดท้ายเธอได้ผ่านการคัดเลือกและได้เข้าร่วมมอร์นิงมูซูเมะ ในฐานะสมาชิกรุ่นที่ 12 พร้อมกับมิกิ โนนากะ, มาเรีย มากิโนะ และอากาเนะ ฮากะ และได้ประกาศเปิดตัวอย่างเป็นทางการเมื่อวันที่ 30 กันยายน ในคอนเสิร์ต "มอร์นิงมูซูเมะ'14 คอนเสิร์ตทัวร์ อากิ กีฟมีมอร์เลิฟ์ ~มิจิชิเงะ ซายูมิ ซตสึเงียวสเปเชียล~" (モーニング娘. '14コンサートツアー秋 GIVE ME MORE LOVE ～道重さゆみ卒業記念スペシャル～)
วันที่ 27 มีนาคม พ.ศ. 2561 โองาตะได้ประกาศสำเร็จการศึกษาจากมอร์นิงมูซูเมะ เพื่อไปศึกษาต่อในระดับมหาวิทยาลัย ซึ่งจะจัดงานสำเร็จการศึกษาในคอนเสิร์ต "มอร์นิงมูซูเมะ ทันโจ 20 ชูเน็นคิเน็น คอนเสิร์ตทัวร์ 2018 ฮารุ ~วีอาร์มอร์นิงมูซูเมะ~ ไฟนอล โองาตะ ฮารุนะ ซตสึเงียวสเปเชียล" (モーニング娘. 誕生20周年記念コンサートツアー2018春～We are MORNING MUSUME. ～ファイナル 尾形春水卒業スペシャル) ในวันที่ 20 มิถุนายน และในวันเดียวกันที่โองาตะได้สำเร็จการศึกษาจากมอร์นิงมูซูเมะ หลังจากนั้นเธอก็ได้ออกจากวงการบันเทิง
วันที่ 19 มิถุนายน พ.ศ. 2562 โองาตะได้กลับมาสู่สาธารณชนอีกครั้ง โดยการเปิดบัญชีทวิตเตอร์, อินสตาแกรม และติ๊กต็อก
ต่อมาวันที่ 15 สิงหาคม เธอได้เปิดช่องยูทูบอย่างเป็นทางการ ในฐานะยูทูบเบอร์
วันที่ 3 เมษายน พ.ศ. 2564 โองาตะได้ประกาศเป็นสมาชิกวงเกิร์ลกรุ๊ปในยูทูบที่มีชื่อว่า "คาออสปิพิส" (ปัจจุบันเปลี่ยนชื่อวงเป็นยูพลัส) พร้อมกับคานะ นากานิชิ (อดีตสมาชิก "แองจูลูม"), มาฮิโระ ฮายาชิดะ (อดีตสมาชิก "แฟรี่ส์"), รูกะ โอโกโนงิ (อดีตสมาชิก "อากิชิบู โปรเจกต์"), ฮินะ คาวาโงะ (อดีตสมาชิก "โนกิซากะโฟร์ตีซิกซ์") และริโฮะ ชิรากิ (อดีตสมาชิก "เทอร์เทิล ลิลลี")
ผลงาน
ผลงานที่โองาตะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
อ้างอิง
1999
เรจอะเกนสต์เดอะแมชชีน
เรจอะเกนสต์เดอะแมชชีน เรียกสั้น ๆ ว่า RATM เป็นวงดนตรีแร็ปเมทัลชาวอเมริกัน จากลอสแอนเจลิส รัฐแคลิฟอร์เนีย ก่อตั้งขึ้นในปี พ.ศ. 2534 วงประกอบด้วย Zack de la Rocha ทำหน้าที่นักร้องนำหรือนักร้องแร็ป Tim Commerford ทำหน้าที่เล่นกีตาร์เบสและร้องเสียงประสาน Tom Morello เล่นเป็นมือกีตาร์ และ Brad Wilk ทำหน้าที่เป็นมือกลอง พวกเขาได้แรงบันดาลใจมาจากแนวดนตรีเฮฟวีเมทัล รวมทั้งการแสดงแบบฮิปฮอป เช่น Afrika Bambaataa, Public Enemy, Beastie Boys และวงดนตรีชาวเนเธอร์แลนด์ Urban Dance Squad เรจอะเกนสต์เดอะแมชชีน เป็นที่รู้จักเนื่องจากในเพลงมีเนื้อหาเกี่ยวกับในเรื่องการเมืองเป็นส่วนใหญ่ ในปี พ.ศ. 2553 วงมียอดจำหน่ายผลงานมากกว่า 16 ล้านชุดทั่วโลก
กีฬาเทควันโดในโอลิมปิกฤดูร้อน
กีฬาเทควันโด้ในโอลิมปิก (Taekwondo) เป็นศิลปะการต่อสู้ป้องกันตัวของชาวเกาหลีที่มีการกระโดดเตะและหมุนตัวเตะเป็นเอกลักษณ์ ในปี ค.ศ. 1973 ได้มีการจัดแข่งขันเทควันโด้ชิงแชมป์โลกขึ้นเป็นครั้งแรก และเข้ามาเป็นกีฬาสาธิตในกีฬาโอลิมปิกฤดูร้อน 1988 เมื่อเกาหลีใต้ได้รับเกียรติเป็นเจ้าภาพที่โซล และโอลิมปิกครั้งที่ 25 โอลิมปิกฤดูร้อน 1992 ที่บาร์เซโลนา ประเทศสเปน ส่วนที่แอตแลนต้าในโอลิมปิกฤดูร้อน 1996 นั้น ไม่มีการแข่งขันเทควันโด้ จนในโอลิมปิกฤดูร้อน 2000 ที่ซิดนีย์ ประเทศออสเตรเลีย เทควันโด้กลายเป็นกีฬาชิงเหรียญทองอย่างเต็มตัว
จินเซคาเกเตะโบกุวะ
จินเซคาเกเตะโบกุวะ (人生×僕= Jinsei Kakete Boku wa; แปลว่า ชีวิตคูณด้วยฉันเท่ากับ) เป็นสตูดิโออัลบั้มชุดที่ 6 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 6 มีนาคม ค.ศ. 2013 อัลบั้มนี้ทำให้วันโอเคร็อกเป็นที่นิยมทั่วโลก โดยเฉพาะหลังจากซิงเกิลแรก "เดอะบีกินนิง" ที่ได้รับการเลือกเป็นเพลงประกอบภาพยนตร์ญี่ปุ่นซึ่งดัดแปลงมาจากมังงะชื่อเรื่องว่า รุโรนิเค็งชิง เพลงนี้ติดอันดับ 2 ในชาร์ตบิลบอร์ดเจแปนฮอต 100 นานถึง 45 สัปดาห์ ซิงเกิลถัดมา "ดีปเปอร์ดีปเปอร์/นัททิงเฮลส์" สำหรับเพลง "นัททิงเฮลส์" ได้ปรากฏในเกม ดีเอ็มซี: เดวิลเมย์คราย และเพลง "ดีปเปอร์ดีปเปอร์" ใช้ในโฆษณาทางโทรทัศน์ของรถยนต์ซูซูกิ สวิฟท์ เพลง "คล็อกสไตรส์" ก็ได้ปรากฏในเกมเพลย์สเตชัน 3 และเพลย์สเตชัน 4 ชื่อเกมว่า รีวกะโกะโตะกุอิชิง! เพลง "บีเดอะไลต์" ได้นำไปใช้ประกอบภาพยนตร์แอนิเมชัน สลัดอวกาศ กัปตันฮาร์ล็อก นำแสดงโดยชุน โอะงุริ และฮะรุมะ มิอุระ
กลุ่มภาษาอินูอิต
กลุ่มภาษาอินูอิต (Inuit languages) เป็นกลุ่มของภาษาชนพื้นเมืองในทวีปอเมริกาที่มีความสัมพันธ์กันอย่างใกล้ชิดและพูดกันมาแต่ดั้งเดิมในแถบอาร์กติกของอเมริกาเหนือและบางส่วนในแถบกึ่งอาร์กติกของแลบราดอร์ กลุ่มภาษายูปิกที่มีความใกล้ชิดกับกลุ่มภาษานี้ใช้พูดกันทางตะวันตกและใต้ของอะแลสกา และทางตะวันออกสุดของรัสเซีย แต่ปัจจุบันอยู่ในภาวะใกล้สูญในรัสเซียและยังเหลือผู้พูดในหมู่บ้านไม่กี่แห่งบนคาบสมุทรชุกชี ชาวอินูอิตส่วนใหญ่อาศัยอยู่ในสามดินแดน ได้แก่ กรีนแลนด์, แคนาดา (โดยเฉพาะในภูมิภาคนูนัตซิอาวุตของแลบราดอร์, ภูมิภาคนูนาวิกของควิเบก, นูนาวุต และนอร์ทเวสต์เทร์ริทอรีส์) และสหรัฐ (โดยเฉพาะชายฝั่งของอะแลสกา)
จำนวนชาวอินูอิตที่พูดภาษาดั้งเดิมของพวกเขานั้นยากที่จะประเมินด้วยความแม่นยำ เนื่องจากการนับส่วนใหญ่อาศัยข้อมูลสำมะโนประชากรที่เป็นการรายงานตัวเองซึ่งอาจจะไม่สะท้อนการใช้งานหรือความรู้ในภาษาได้อย่างแม่นยำ สำมะโนประชากรกรีนแลนด์ประมาณการว่าจำนวนผู้พูดวิธภาษาต่าง ๆ ของกลุ่มภาษาอินูอิตที่นั่นอยู่ที่ประมาณ 50,000 คน จากสำมะโนประชากรแคนาดา พ.ศ. 2559 มีประชากรชนพื้นเมือง 1,673,785 คน (ร้อยละ 4.9) โดยเป็นชาวอินูอิตหรืออินุก 65,030 คน (ร้อยละ 0.2) ซึ่ง 36,545 คนในจำนวนนี้รายงานว่าพูดภาษากลุ่มอินูอิตเป็นภาษาแม่ ส่วนในสหรัฐ ชาวอะแลสกาประมาณ 7,500 คน จากประชากรชนพื้นเมืองอินูอิตกว่า 13,000 คน พูดวิธภาษาต่าง ๆ ของกลุ่มภาษาอินูอิต
ภาษากลุ่มอินูอิตมีผู้พูดไม่กี่ร้อยคนในรัสเซีย นอกจากนี้ยังมีชาวอินูอิตกรีนแลนด์ประมาณ 7,000 คนอาศัยอยู่ในเดนมาร์ก ซึ่งเป็นกลุ่มที่ใหญ่ที่สุดนอกกรีนแลนด์, แคนาดา และอะแลสกา ดังนั้น จำนวนผู้พูดวิธภาษาต่าง ๆ ในกลุ่มภาษาอินูอิตทั่วโลกจึงมีจำนวนเกือบ 100,000 คน
ไอเวอร์ โนเวลโล
เดวิด ไอเวอร์ เดวีส์ (David Ivor Davies) (15 มกราคม ค.ศ. 1893 - 6 มีนาคม ค.ศ. 1951) หรือเป็นที่รู้จักในชื่อ ไอเวอร์ โนเวลโล (Ivor Novello) เป็นนักประพันธ์เพลง นักร้องและนักแสดง ชาวเวลส์ เป็นที่รู้จักในฐานะหนึ่งดาราบันเทิงสหราชอาณาจักรที่มีชื่อเสียงในต้นศตวรรษที่ 20
1893 1951
อารอน
อารอน ควาก (Aaron Kwak; เกิดเมื่อวันที่ 21 พฤษภาคม พ.ศ. 2536) เป็นที่รู้จักในชื่อ อารอน เป็นนักร้องชาวอเมริกันและอดีตนักจัดรายการวิทยุที่อยู่ในเกาหลีใต้และเกี่ยวข้องกับค่ายเพลดิสเอนเตอร์เทนเมนต์ เขาเดบิวต์ในปี พ.ศ. 2555 ในฐานะนักร้องรองของวงบอยแบนด์นิวอิสต์
แหล่งข้อมูลอื่น
1993
รางวัลโทรทัศน์ทองคำ
รางวัลโทรทัศน์ทองคำ เป็นรางวัลผลงานดีเด่นทางโทรทัศน์ ซึ่งจัดโดยชมรมส่งเสริมโทรทัศน์ เริ่มครั้งแรกเมื่อปี พ.ศ. 2529  โดยเป็นรางวัลสำหรับผลงานทางโทรทัศน์ที่มีอายุยาวนานที่สุด และยังมีการมอบรางวัลจวบจนถึงปัจจุบัน
ประวัติ
ชมรมส่งเสริมโทรทัศน์ (ชื่อเดิม: ชมรมส่งเสริมกิจการโทรทัศน์ไทย) ได้จัดงานโทรทัศน์ทองคำ เพื่อประกาศเกียรติคุณแก่เจ้าของผลงานที่มีคุณภาพในสาขาต่างๆ และผลงานของทางสถานีโทรทัศน์ จากการตัดสินรางวัลของคณะกรรมการผู้ทรงคุณวุฒิระดับนักวิชาการและนักสื่อสารมวลชน เพื่อส่งเสริมและเป็นกำลังใจแก่ผู้เกี่ยวข้องในสายงานโทรทัศน์ และส่งเสริมให้มีการผลิตรายการที่เป็นประโยชน์ต่อสังคมต่อไป โดยทางชมรมได้ร่วมมือกับ หนังสือพิมพ์อินไซด์ทีวี ตั้งแต่ครั้งแรก จนถึง ครั้งที่ 7 หลังจากหนังสือพิมพ์ยุติการดำเนินธุรกิจ ก็ได้เปลี่ยนผู้ร่วมดำเนินงานเป็น สภาสถาบันนักวิชาการสื่อสารมวลชนแห่งประเทศไทย (ส.ส.ม.ท.) และ มูลนิธิจำนง รังสิกุล ตามลำดับ โดยจะมีพิธีมอบรางวัลต่อเนื่องทุกปี ในช่วงเดือนกุมภาพันธ์หรือมีนาคม โดยถือเป็นรายการมอบรางวัลทางโทรทัศน์ที่ไม่มีปีใดงดจัด เพียงแต่บางปีต้องเลื่อนกำหนดการมอบรางวัลให้ล่าช้ากว่าเดิม เนื่องด้วยเหตุผลสำคัญ (เช่นในครั้งที่ 22 ประจำปี พ.ศ. 2550 ได้เลื่อนกำหนดเป็นวันที่ 26 กรกฎาคม 2551) สำหรับผู้ตั้งชื่อ "โทรทัศน์ทองคำ" คือ ศ.ดร.สุรพล วิรุฬห์รักษ์
รางวัลโทรทัศน์ทองคำ ประกอบด้วยรางวัลประเภทต่างๆ ที่เกี่ยวข้องกับวงการโทรทัศน์ รวมถึงรางวัลมิวสิกวิดีโอดีเด่น ซึ่งถือเป็นรายการแรกที่กำหนดรางวัลประเภทนี้ขึ้นมา โดยเริ่มมาตั้งแต่ครั้งแรกจนถึงปัจจุบัน โดยในยุคแรกจะทำการตัดสินมอบรางวัลให้แก่ผู้ชนะเลิศและรองชนะเลิศ แต่การตัดสินในยุคต่อมาจะมอบให้แก่ผู้ชนะเลิศเพียงผลงานเดียวเท่านั้น จากผู้เข้ารอบสุดท้าย 5 ผลงาน จนถึงครั้งที่ 24 ได้มีการแบ่งรางวัลมิวสิกวิดีโอดีเด่นเป็นสองรางวัล โดยมอบให้แก่เจ้าของผลงานมิวสิกวิดีโอเพลงไทยสากล และเจ้าของผลงานมิวสิกวิดีโอเพลงไทยลูกทุ่ง ส่วนรางวัลประเภทละครโทรทัศน์ โดยเฉพาะรางวัลสำหรับนักแสดง ทุก ๆ ปีจะมีผู้เข้ารอบสุดท้ายสาขารางวัลละ 5 ราย โดยจะมอบให้แก่ผู้มีฝีมือการแสดงได้ดีเด่นที่สุดเพียงท่านเดียว
ผลรางวัล
ในที่นี้ จะเป็นผลการตัดสินรางวัลโทรทัศน์ทองคำที่สำคัญ ๆ ดังนี้
เพลงประจำงาน
เพลงประจำงานโทรทัศน์ทองคำที่ใช้กันมาตั้งแต่แรกจนถึงปัจจุบัน มีชื่อเพลงว่า "คนทีวี" ซึ่งแต่งคำร้อง/ทำนอง และดนตรีโดย คุณพีรสันติ จวบสมัย แห่งวงดิ อินโนเซ้นท์ ขับร้องต้นฉบับโดย คุณแคทริน ถ้ำแก้ว
ประเทศเม็กซิโกในพาราลิมปิกฤดูร้อน 2020
ประเทศเม็กซิโก จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเม็กซิโกได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 31 คน เข้าร่วมการแข่งขันใน 29 ชนิดกีฬา
จำนวนผู้เข้าแข่งขัน
จำนวนดังนี้
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 (2015 Asian U23 Women’s Volleyball Championship) กำหนดจัดขึ้น ณ ปาไซ, ประเทศฟิลิปปินส์ ระหว่างวันที่ 1–9 พฤษภาคม พ.ศ. 2558 เพื่อคัดเลือกตัวแทนทวีปเอเชีย 2 ทีม เข้าร่วมการแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2015 ณ อังการา, ประเทศตุรกี
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน
รายชื่อนักกีฬา จาง หยู, เฉิน ซิน ตง, สวี จิว จิง, เฉง หลง, ซง เหมย ลี, ชาน เฝิง, เจิง อี้ ซิน, หลิว ย่าน หาน, หวัง ฉี, ฮวง หลิว เย่น, จง เซียง หยู, หวัง เมิง เจี๋ย หัวหน้าผู้ฝึกสอน: สวี เจียน เต๋อ
แนวรบด้านตะวันตก เหตุการณ์ไม่เปลี่ยนแปลง
แนวรบด้านตะวันตก เหตุการณ์ไม่เปลี่ยนแปลง (Im Westen nichts Neues; All Quiet on the Western Front) เป็นนวนิยายของเอริช มาเรีย เรอมาร์ค ทหารผ่านศึกชาวเยอรมันในสงครามโลกครั้งที่ 1 สะท้อนถึงความสยดสยองของสงคราม และความรู้สึกของเหล่าทหารเมื่อต้องกลับมาใช้ชีวิตแบบพลเรือนอีกครั้ง หนังสือตีพิมพ์ครั้งแรกในเยอรมัน ใช้ชื่อเรื่องว่า Im Westen nichts Neues ในเดือนมกราคม ค.ศ. 1929 และต่อมาได้แปลออกไปกว่า 25 ภาษา ตีพิมพ์จำหน่ายมากกว่า 2 ล้าน 5 แสนเล่ม ภายในเวลาเพียงสิบแปดเดือนหลังจากพิมพ์ครั้งแรก
นวนิยายฉบับภาษาไทย ใช้ชื่อว่า แนวรบด้านตะวันตก เหตุการณ์ไม่เปลี่ยนแปลง เป็นพระนิพนธ์แปลโดยหม่อมเจ้าขจรจบกิตติคุณ กิติยากร ตีพิมพ์ครั้งแรกในหนังสือพิมพ์รายเดือนชื่อ "ทหารราบ" ในปี พ.ศ. 2472 (ค.ศ. 1929) และรวมเล่มจำหน่ายครั้งแรกเมื่อ พ.ศ. 2478 โดยสำนักพิมพ์จำหน่าย "โชติ แพร่พันธุ์"
ในปี ค.ศ. 1930 มีการดัดแปลงจากนวนิยายไปเป็นภาพยนตร์ กำกับโดย ลิวอิส ไมล์สโตน ใช้ชื่อเดียวกันกับชื่อหนังสือและได้รับรางวัลออสการ์ สาขาภาพยนตร์ยอดเยี่ยม และผู้กำกับยอดเยี่ยม
เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
มหาอำมาตย์เอก เจ้าพระยาธรรมศักดิ์มนตรี นามเดิม สนั่น เทพหัสดิน ณ อยุธยา (1 มกราคม พ.ศ. 2419 – 1 กุมภาพันธ์ พ.ศ. 2486) นามปากกา ครูเทพ เป็นขุนนางชาวไทย เคยเป็นเสนาบดีกระทรวงธรรมการ และเป็นประธานสภาผู้แทนราษฎรคนแรก ผู้วางรากฐานการศึกษาขั้นพื้นฐานและอาชีวศึกษา ทั้งได้ร่วมดำริให้ก่อตั้งมหาวิทยาลัยแห่งแรกของประเทศ คือ จุฬาลงกรณ์มหาวิทยาลัย และเป็นผู้แปลกติกาฟุตบอลมาเผยแพร่ในประเทศไทย นอกจากนี้ ยังเป็นนักประพันธ์ งานประพันธ์เลื่องชื่อ คือ เพลงกราวกีฬา และเพลงชาติไทยฉบับก่อนปัจจุบัน
ปฐมวัยและการศึกษา
เจ้าพระยาธรรมศักดิ์มนตรี เกิดที่บ้านหลังศาลเจ้าหัวเม็ด ตำบลสะพานหัน จังหวัดพระนคร เมื่อวันที่ 1 มกราคม 2419 (นับแบบปัจจุบันคือปี 2420) ตรงกับวันจันทร์ เดือนยี่ แรม 2 ค่ำ ปีชวดเป็นบุตรคนที่ 18 จากบุตร-ธิดา 32 คนของพระยาไชยสุรินทร์ (หม่อมหลวงเจียม เทพหัสดิน) กับคุณหญิงอยู่ ไชยสุรินทร์ โดยพระยาไชยสุรินทร์ (หม่อมหลวงเจียม เทพหัสดิน) สืบสายตระกูลจากพระยาราชภักดี (หม่อมราชวงศ์ช้าง เทพหัสดิน) โอรสหม่อมเจ้าฉิม ในสมเด็จพระสัมพันธวงศ์เธอ เจ้าฟ้ากรมหลวงเทพหริรักษ์
เมื่ออายุได้ 8 ขวบ ท่านบิดาก็ถึงแก่อนิจกรรม ชีวิตของท่านจึงผกผันจากการเป็นครอบครัวคนชั้นสูง จากการเป็นบุตรขุนนางชั้นผู้ใหญ่ (พระยาไชยสุรินทร์ดำรงตำแหน่งเจ้ากรมพระคลังข้างที่ในต้นรัชกาลที่ 5) ต้องมาช่วยมารดาทำสวน ค้าขายและรับจ้างเย็บรังดุมตั้งแต่ยังเด็ก ความยากลำบากทำให้ท่านมีความอดทนไม่ท้อถอยและมีอุปนิสัยอ่อนโยน มัธยัสถ์ ซึ่งเป็นสิ่งเกื้อหนุนให้ท่านมีความเจริญรุ่งเรืองในการศึกษาและการทำงาน
การศึกษา
เริ่มการศึกษาที่โรงเรียนวัดบพิตรพิมุข พระตำหนักสวนกุหลาบ และโรงเรียนสุนันทาลัย แล้วเข้าศึกษาต่อ ณ โรงเรียนฝึกหัดอาจารย์ระหว่างปี พ.ศ. 2435 - 2437 ได้รับประกาศนียบัตรครู และสอบไล่ได้เป็นที่ 1 ของผู้สำเร็จวิชาครูชุดแรกและทำหน้าที่สอนประมาณ 2 ปี
งานด้านการศึกษา
เจ้าพระยาธรรมศักดิ์มนตรีได้ประกอบกิจการทางการศึกษาอันเป็นคุณูปการไว้แก่ประเทศไว้มากมาย โดยเฉพาะในการวางรากฐานอย่างสมัยใหม่ เริ่มตั้งแต่การเป็นครู ผู้ตรวจการศึกษา เป็นเจ้ากรมราชบัณฑิต เจ้ากรมตรวจ ปลัดทูลฉลองจนถึงเสนาบดี โดยเริ่มนำเอาความรู้แผนใหม่เข้ามาในวงการครู เริ่มพัฒนาด้านพุทธิศึกษาอย่างจริงจัง เขียนตำรา เริ่มตั้งแต่ด้านสุขาภิบาลและสุขศึกษาสำหรับครอบครัว รวมทั้งเน้นด้านปลูกฝังธรรมจรรยาอย่างแท้จริง อบรมสั่งสอนให้คนมีคุณธรรมและจรรยามรรยาท จัดทำแบบสอน-อ่าน-เขียนด้านธรรมจริยาขึ้นใช้ในโรงเรียนทั่วประเทศ นำพลศึกษาและการกีฬาเข้ามาในโรงเรียนเพื่อสร้างลักษณะนิสัยให้เยาวชนรู้จักรู้แพ้ รู้ชนะ รู้จักอภัยซึ่งกันและกัน
ด้านการประพันธ์
นอกจากปราชญ์ด้านการศึกษาแล้ว เจ้าพระยาธรรมศักดิ์มนตรีได้รับการยกย่องเป็นนักประพันธ์คนสำคัญท่านหนึ่งของประเทศไทย ท่านได้แต่งตำราและหนังสือเป็นจำนวนมากซึ่งมีทั้งความเรียงร้อยแก้ว และบทร้อยกรอง ซึ่งอาจแบ่งเป็นกลุ่มได้ดังนี้
ด้านดนตรี
ได้เป็นผู้ประพันธ์ “เพลงกราวกีฬา” ในนาม “ครูเทพ” เพื่อจูงใจให้นักกีฬารู้จักการแพ้ชนะและรู้จักการให้อภัย ทั้งนี้สืบเนื่องจากการการรณรงค์ให้มีการออกกำลังกายและการแข่งขันกีฬาในโรงเรียนทั่วประเทศ รวมทั้งการริเริ่มให้มีการแข่งขันฟุตบอลซึ่งเป็นกีฬาที่รุนแรง ซึ่งในเวลาต่อมาที่มักเกิดการวิวาทกันอยู่เนือง ๆ
“สยามอยู่คู่ฟ้าอย่าสงสัย                                      เพราะชาติไทยเป็นไทยไปทุกเมื่อ
ชาวสยามนำสยามเหมือนนำเรือ                                           ผ่านแก่งเกาะเพราะเพื่อชาติพ้นภัย
เราร่วมใจร่วมรักสมัครหนุน                                                  วางธรรมนูญสถาปนาพาราใหม่
ยกสยามยิ่งยงธำรงชัย                                                       ให้คงไทยตราบสิ้นดินฟ้า”
ชีวิตครอบครัวและชีวิตในบั้นปลาย
เจ้าพระยาธรรมศักดิ์มนตรีมีพี่น้องร่วมมารดาที่ได้ทำคุณประโยชน์แก่บ้านเมืองหลายท่านและหลายด้าน มีที่ทำคุณประโยชน์ด้านการศึกษาสองท่านคือ มหาอำมาตย์ตรี พระยาอนุกิจวิธูร (สันทัด เทพหัสดิน ณ อยุธยา) และพระยาวิทยาปรีชามาตย์ (ศิริ เทพหัสดิน ณ อยุธยา) รวมทั้งผู้มีศักดิ์เป็นหลานแต่อ่อนอายุกว่าเพียงปีเดียว ที่ทำคุณประโยชน์ด้านการทหารคือ พลเอก พระยาเทพหัสดิน (ผาด เทพหัสดิน ณ อยุธยา) หัวหน้าคณะทูตทหารไทยที่เข้าร่วมรบในสงครามโลกครั้งที่ 1
ท่านได้สมรสกับท่านผู้หญิงถวิล ธิดาของมหาเสวกโท พระยาศรีภูริปรีชา (กมล สาลักษณ) กับคุณหญิงพึ่ง ศรีภูริปรีชา และมีภริยาอีก 4 คน มีบุตร-ธิดารวม 20 คน ได้อบรมสั่งสอนให้บุตร-ธิดาทุกคนให้มีความอดทนและมัธยัสถ์ สนับสนุนให้ทุกคนเรียนถึงชั้นสูงสุดเท่าที่มีความสามารถ และด้วยการมีส่วนผลักดันการศึกษาด้านการช่างและได้สนับสนุนให้มีการเปิดสอนวิชาสถาปัตยกรรมขึ้นที่จุฬาลงกรณ์มหาวิทยาลัย ท่านจึงแนะนำให้บุตรี 2 คน สอบเข้าเรียนเป็นนิสิตรุ่นแรกในคณะนี้เป็นรุ่นแรกเพื่อแสดงให้เห็นว่าสตรีก็สามารถเป็นช่างได้
หลังจากพระบาทสมเด็จพระมงกุฏเกล้าเจ้าอยู่หัวเสด็จสวรรคต เจ้าพระยาธรรมศักดิ์มนตรีได้ถวายบังคมลาออกจากราชการเมื่อ พ.ศ. 2469 มาอยู่ที่บ้านพักตำบลนางเลิ้ง หลานหลวง ถนนนครสวรรค์ กรุงเทพมหานคร และช่วยบุตรีคือ คุณไฉไลเปิดโรงเรียนสตรีจุลนาค และได้ช่วยสอนโดยวิธีใหม่ที่ท่านพยายามเผยแพร่ด้วย ใช้เวลาส่วนใหญ่ในการเขียนบทความ หนังสือและบทประพันธ์ต่าง ๆ รวมทั้งบทเพลงดังที่กล่าวมาแล้ว บ้านพักของท่านที่ถนนนครสวรรค์สร้างขึ้นในเวลาไล่เลี่ยกับพระที่นั่งอนันตสมาคม แม้จะมีขนาดเล็กและเรียบง่ายแต่ก็มีรูปแบบทางสถาปัตยกรรมแบบยุโรปที่เป็นที่นิยมในสมัยนั้น
อสัญกรรม
เจ้าพระยาธรรมศักดิ์มนตรีถึงแก่อสัญกรรมด้วยโรคหัวใจวายเมื่อวันที่ 1 กุมภาพันธ์ พ.ศ. 2486 ที่บ้านพัก ณ ถนนนครสวรรค์​ จังหวัดพระนคร
สมเด็จพระเจ้าบรมวงศ์เธอ กรมพระยาดำรงราชานุภาพ ทรงเขียนไว้ใน สาส์นสมเด็จ ว่า สาเหตุที่เจ้าพระยาธรรมศักดิ์มนตรีหัวใจวาย คือ กิน "ยาฝรั่ง" มากเกินไป
จังหวัดนิญบิ่ญ
นิญบิ่ญ (Ninh Bình) เป็นจังหวัดของประเทศเวียดนาม ตั้งอยู่ในดินดอนสามเหลี่ยมปากแม่น้ำแดงของภาคเหนือของประเทศ
สโมสรฟุตบอลโครเอเชียไฮดูกสปลิต
ไฮดูกก่อตั้งโดยกลุ่มนักเรียนจากเมืองสปลิต ต่อมาในช่วงคริสต์ทศวรรษ 1920–1940 สโมสรได้เข้าร่วมแข่งขันยูโกสลาฟเฟิสต์ลีก ต่อมาหลังจากสงครามโลกครั้งที่สองและการก่อตั้งระบบลีกของยูโกสลาเวียใน ค.ศ. 1946 สโมสรยังคงเล่นในลีกสูงสุดของยูโกสลาเวียต่อไป จนกระทั่งการล่มสลายของยูโกสลาเวีย ทำให้สโมสรเข้าร่วมแข่งขันโครเอเชียนเฟิสต์ลีกนับตั้งแต่ ค.ศ. 1992 เป็นต้นมา และไม่เคยตกชั้นจากลีกสูงสุดอีกเลย พวกเขาเป็นหนึ่งในสโมสรที่ประสบความสำเร็จมากที่สุดในโครเอเชียและยูโกสลาเวีย ชนะเลิศลีกยูโกสลาเวีย 9 สมัย ชนะเลิศลีกโครเอเชีย 6 สมัย ชนะเลิศฟุตบอลคัพยูโกสลาเวีย 9 สมัย ชนะเลิศฟุตบอลคัพโครเอเชีย 5 สมัย และชนะเลิศฟุตบอลซูเปอร์คัพโครเอเชียอีก 5 สมัย
"ยุคทอง" ของสโมสรเกิดขึ้นในคริสต์ทศวรรษ 1970 ซึ่งพวกเขาชนะเลิศลีกยูโกสลาเวีย 4 สมัย และฟุตบอลคัพยูโกสลาเวีย 5 สมัย ไฮดูกยังเป็นสโมสรเดียวที่ชนะเลิศฟุตบอลคัพยูโกสลาเวีย 5 สมัยติดต่อกัน (ค.ศ. 1972–1977) และเป็นสโมสรเดียวของยูโกสลาเวียที่คว้าแชมป์ลีกแบบไร้พ่าย (ฤดูกาล 1950) ผลงานในระดับทวีปยุโรปที่ดีที่สุดคือการเข้ารอบก่อนรองชนะเลิศของยูโรเปียนคัพ 3 ครั้ง เข้ารอบรองชนะเลิศยูฟ่าคัพหนึ่งครั้ง และเข้ารอบรองชนะเลิศยูฟ่าคัพวินเนอร์สคัพหนึ่งครั้ง
ใน ค.ศ. 2008 สโมสรมีสถานะเป็นบริษัทหลักทรัพย์ หุ้นส่วนใหญ่มีนครสปลิตเป็นเจ้าของ ไฮดูกเป็นหนึ่งในสองสโมสรของโครเอเชียที่มีแฟนเป็นเจ้าของ โดยมีแฟนเป็นเจ้าของถึง 43,000 คนใน ค.ศ. 2016 นอกจากในโครเอเชียแล้ว ยังมีฐานแฟนสโมสรอีกประมาณ 50 แห่ง ทั้งในเยอรมนี รวมไปถึงประเทศที่ห่างไกลขึ้นอย่างสหรัฐ ไอร์แลนด์ และออสเตรเลีย
แอร์อินเดียเอกซ์เพรส เที่ยวบินที่ 812
แอร์อินเดียเอ็กซ์เพรส เที่ยวบินที่ 812 เป็นเครื่องบินโบอิง 737-8HG ระหว่างเที่ยวบินขนส่งผู้โดยสารจากดูไบ สหรัฐอาหรับเอมิเรตส์ ไปยังมังกาลอร์ ประเทศอินเดีย เมื่อวันที่ 22 พฤษภาคม พ.ศ. 2553 ตามเวลาท้องถิ่น ตัวเครื่องได้ประสบอุบัติเหตุไถลออกนอกรันเวย์ระหว่างพยายามลงจอดที่ท่าอากาศยานนานาชาติมังกาลอร์ และส่งผลให้เกิดเพลิงไหม้ โดยที่ผู้โดยสารส่วนใหญ่กำลังรัดเข็มขัดติดอยู่กับที่นั่งของตน ผู้โดยสาร 152 คน และลูกเรือ 6 คนเสียชีวิต มีผู้รอดชีวิตจำนวน 8 คน
เหตุฆาตกรรมแอบบี ชอย
เมื่อวันที่ 24 กุมภาพันธ์ 2023 นางแบบและดาวสังคมชาวฮ่องกงวัย 28 ปี แอบบี ชอย ทิน-ฟุง (จีน: 蔡天鳳; อักษรโรมัน: Abby Choi Tin-fung) ถูกพบเสียชีวิตจากการฆาตกรรม สามวันนับจากเธอถูกแจ้งสูญหาย ร่างของเธอถูกพบในหมู่บ้านในย่านไทโพ ของฮ่องกง ในลักษณะไม่มีศีรษะอยู่ในตู้เย็น ในขณะที่บางส่วนของร่างเธอถูกนำไปปรุงสุก ตำรวจระบุว่าได้ทำการจับกุมผู้ต้องสงสัยรวมห้าคน ได้แก่ สามีเก่าของเธอ, พ่อแม่ของสามีเก่า, น้องเขยของสามีเก่า และบุคคลอื่นอีกหนึ่งคน การตรวจสอบเหตุฆาตกรรมนี้ยังคงดำเนินอยู่
กรณีการฆาตกรรมนี้สร้างความสั่นสะเทือนไปทั่วทั้งฮ่องกงและกลายเป็นข่าวใหญ่ไปทั่วโลก รวมถึงยังทำให้ผู้คนหวนนึกถึงกรณีการฆาตกรรมเลื่องชื่อที่เคยเกิดขึ้นในฮ่องกง เช่นกรณีของฆาตกรหลั่ม กวอ-หวั่น และ การฆาตกรรม "ฮัลโหลคิตตี" จากปี 1999
เหยื่อ
แอบบี ชอย ทิน-ฟุง (จีน: 蔡天鳳; อักษรโรมัน: Abby Choi Tin-fung) เป็นนางแบบและดาวสังคมชาวฮ่องกง สื่อรายงานว่าเธอเริ่มต้นด้วยการเป็นอินฟลูเอนเซอร์ ก่อนที่ต่อมาจะขยายสู่อาชีพการงานในสื่อกระแสหลัก เธอยังเป็นที่รู้จักในฐานะแฟชั่นไอค่อน (fashion icon) ซึ่งแต่งกายผสมผสาน (mix and match) ในรูปแบบที่ทำให้เธอเป็นผู้นำเทรนด์ บนสื่ออินสตาแกรม เธอมียอดติดตามมากกว่า 100,000 บัญชี ไม่ถึงสองสัปดาห์ก่อนเสียชีวิต เธอไปถ่ายแบบเป็นปกให้กับนิตยสารแฟชั่นและไลฟ์สไตล์หรูหรา L’Officiel Monaco เธอเป็นพี่สาวคนโตสุดในลูกสาวสามคน เติบโตมาในครอบครัวที่มีฐานะมั่งคั่ง ทำธุรกิจอยู่ในอุตสาหกรรมการก่อสร้าง และมีความสัมพันธ์เชิงธุรกิจกับจีนแผ่นดินใหญ่ ความมั่งคั่งรวม (net worth) ของเธอถูกประมาณไว้อยู่ที่ HK$100 ล้าน (S$17.2 ล้าน, ราว 450 ล้านบาท) เธอยังเป็นผู้ร่วมก่อตั้งองค์กรการกุศล Paomes Charitable Organisation ซึ่งช่วยเหลือสัตว์จรจัด
การตรวจสอบ
จากนั้นในวันที่ 26 กุมภาพันธ์ ตำรวจได้พบกับศีรษะของเธอที่ถูกตัดจากร่างอยู่ในหม้อต้มซุปขนาดใหญ่ ในเวลาเดียวกันนั้น ตำรวจได้จับกุมผู้ต้องสงสัยครบทั้งห้าคนที่มีส่วนพัวพันกับการฆาตกรรมนี้ มือ, ช่วงอก และชิ้นส่วนอื่น ๆ ของร่างเธอยังคงไม่ถูกพบ และตำรวจยังคงดำเนินการค้นหาต่อไป
รายชื่อผู้ได้รับรางวัลเพลงประกอบภาพยนตร์ยอดเยี่ยม รางวัลภาพยนตร์ไทย
รายชื่อผู้ได้รับรางวัลเพลงประกอบภาพยนตร์ยอดเยี่ยม / รางวัลเพลงนำภาพยนตร์ การประกวดภาพยนตร์ไทย
รางวัลพระราชทานสุรัสวดี
ดู ดนตรีประกอบภาพยนตร์ยอดเยี่ยม ดู ดนตรีประกอบภาพยนตร์ยอดเยี่ยม ดู ดนตรีประกอบภาพยนตร์ยอดเยี่ยม ดู ดนตรีประกอบภาพยนตร์ยอดเยี่ยม
รางวัลสุพรรณหงส์ทองคำ
ดู ดนตรีประกอบภาพยนตร์ยอดเยี่ยม
รางวัลภาพยนตร์แห่งชาติ สุพรรณหงส์
ไม่มีข้อมูล ไม่มีข้อมูล
การประหารชีวิตด้วยช้าง
การประหารชีวิตด้วยช้าง เป็นวิธีการทั่วไปในการประหารชีวิตในเอเชียใต้และเอเชียตะวันออกเฉียงใต้ โดยเฉพาะอย่างยิ่งในอินเดีย เป็นเวลานานนับหลายพันปีมาแล้ว ช้างเอเชียถูกใช้ในการเหยียบ ตัดแขนขา หรือทรมานนักโทษในการประหารชีวิตต่อสาธารณะ ช้างที่จะถูกใช้ในการประหารชีวิตถูกฝึกและสามารถใช้งานได้หลายอย่าง ทั้งสามารถสังหารนักโทษได้ในทันทีหรือทรมานอย่างช้า ๆ เป็นเวลานาน ช้างถูกใช้โดยพระมหากษัตริย์ จึงถูกใช้เป็นเครื่องแสดงของทั้งอำนาจสมบูรณ์ของผู้ปกครองของพระปรีชาสามารถที่ควบคุมสัตว์ป่าได้
ภาพของการประหารชีวิตนักโทษด้วยช้างดึงดูดความสนใจของนักเดินทางชาวยุโรปซึ่งมักรู้สึกหวาดกลัว และได้บันทึกไว้ในบันทึกประจำวันและเรื่องราวชีวิตในเอเชียร่วมสมัย การปฏิบัติดังกล่าวถูกยับยั้งในภายหลังโดยจักรวรรดิยุโรปที่ยึดดินแดนในภูมิภาคเป็นอาณานิคมในคริสต์ศตวรรษที่ 18 และ 19 แม้ว่าส่วนใหญ่แล้วการปฏิบัตินี้จะมีในเอเชีย แต่บางครั้งอำนาจตะวันตกก็ได้นำไปปรับใช้บ้าง เช่น โรมและคาร์เธจ โดยเฉพาะกับทหารที่เป็นกบฏ
มุมมองทางวัฒนธรรม
ความฉลาด ความเลี้ยงง่ายและความสามารถหลายของช้างทำให้พวกมันมีข้อดีหลายประการเหนือว่าสัตว์ป่าชนิดอื่น เช่น สิงโตและหมี ในการใช้เป็นเพชฌฆาตโดยชาวโรมัน ช้างเป็นสัตว์ควบคุมง่ายกว่าม้า ขณะที่ม้าสามารถถูกฝึกให้เข้าตีข้าศึกได้ในการรบ แต่มันจะไม่เต็มใจกระทืบทหารข้าศึก แต่จะย่ำเดินข้ามไปแทน แต่ช้างจะเหยียบทหารข้าศึกด้วย จึงทำให้ช้างศึกได้รับความนิยมจากแม่ทัพอย่างฮันนิบาล ช้างสามารถถูกฝึกให้ประหารชีวิตนักโทษได้หลายวิธี และสามารถถูกฝึกสอนให้ยืดเวลาแห่งความทรมานของเหยื่อได้โดยทำให้เหยื่อตายอย่างช้า ๆ โดยการทรมาน หรือฆ่าเสียอย่างรวดเร็วโดยการเหยียบที่ศีรษะ
ตามประวัติศาสตร์ ช้างอยู่ภายใต้การควบคุมของควาญตลอดเวลา และเปิดช่องให้ผู้ปกครองบรรเทาโทษในนาทีสุดท้ายและแสดงออกซึ่งความเมตตากรุณา การปฏิบัติซึ่งความเมตตานี้ได้ถูกบันทึกไว้ในหลายราชอาณาจักรในเอเชีย พระมหากษัตริย์ไทยทรงฝึกช้างให้กลิ้งผู้ที่ถูกลงโทษนั้น "ไปกับพื้นค่อนข้างช้า เพื่อที่ว่าผู้นั้นจะได้ไม่ได้รับบาดเจ็บมากนัก" ว่ากันว่าจักรพรรดิอักบาร์มหาราชแห่งจักรวรรดิโมกุลได้ทรง "ใช้เทคนิคนี้ลงโทษ 'กบฏ' แต่ในตอนสุดท้าย นักโทษ ซึ่งสันนิษฐานได้ว่าได้รับการสั่งสอนไปมากแล้ว จะได้รับการไว้ชีวิต" ในโอกาสหนึ่ง มีบันทึกว่าอักบาร์ทรงให้โยนชายคนหนึ่งไปทรมานห้าวันด้วยวิธีการดังนี้ก่อนจะพระราชทานอภัยโทษชายผู้นั้น บางครั้งช้างยังได้ถูกใช้ในการพิจารณาโดยใช้วิธีทรมาน (trial by ordeal) อย่างหนึ่ง ซึ่งนักโทษจะถูกปล่อยตัวหากเขาสามารถหนีช้างได้
การใช้ช้างในวิธีการนี้เป็นการแสดงถึงสิทธิอำนาจของพระมหากษัตริย์ในการกำหนดชีวิตและความตายได้ เป็นเวลายาวนานที่ช้างได้ถูกใช้เป็นสัญลักษณ์ของพระราชอำนาจ (และยังคงใช้อยู่ในบางประเทศ อย่างเช่น ประเทศไทย ซึ่งช้างเผือกเป็นที่เคารพนับถือกัน) การใช้ช้างเป็นเครื่องมือของอำนาจรัฐส่งข้อความว่าผู้ปกครองสามารถที่จะควบคุมเหนือสิ่งมีชีวิตอันทรงพลังอย่างยิ่งให้อยู่ภายใต้คำสั่งอย่างเด็ดขาดได้ ดังนั้น ผู้ปกครองจึงถูกมองว่าคงไว้ซึ่งศีลธรรมและความเหนือกว่าทางจิตวิญญาณเหนือสัตว์ป่าทั้งหลาย อันเป็นการเพิ่มอำนาจและความขลัง
ขอบเขตทางภูมิศาสตร์
การประหารชีวิตด้วยช้างนั้นเคยปฏิบัติกันในหลายส่วนของโลก ทั้งจักรวรรดิตะวันตกและเอเชีย บันทึกเก่าแก่ที่สุดของการใช้วิธีประหารชีวิตแบบนี้ย้อนกลับไปถึงสมัยคลาสสิก อย่างไรก็ตาม การปฏิบัติดังกล่าวมีรากฐานอย่างมั่นคงแล้วในเวลานั้นและใช้สืบเนื่องมาจนถึงคริสต์ศตวรรษที่ 19
เทอริสิโนซอรัส
ลักษณะและรูปร่างหน้าตา
ลักษณะของเทอริสิโนซอรัสที่ทำให้คนส่วนใหญ่คิดว่ามันกินเนื้อคือเล็บที่ยาวกว่า 70 เซนติเมตร และเดินสองขาเหมือนไดโนเสาร์กินเนื้อ ทำให้ตอนแรกมันถูกคิดว่าเป็นพวกกินเนื้อ แต่ในปัจจุบัน มันจัดอยู่ในไดโนเสาร์กินพืช เนื่องจากลักษณะฟันที่เป็นซี่เล็ก ๆ เรียงกัน ใช้ไม่ได้กับการกัดหรือเคี้ยวเนื้อ ส่วนเล็บที่มีก็ไม่เหมาะกับการฉีกเหยื่อ เพราะเปราะบางเกินไป ดังนั้นเล็บที่ยาว 70 เซนติเมตรของมัน จึงใช้ในการตัดใบไม้ลงมาจากต้น หรือป้องกันตัวโดยการขู่เท่านั้น นอกจากมันจะมีลักษณะเฉพาะคือเล็บแล้ว มันยังมีขาหน้าที่ยาว 2 เมตรด้วย ทั้ง ๆ ที่มันเดินด้วยขาหลัง เทอริสิโนซอรัสมีความยาวประมาณ 9–10 เมตร (30–36 ฟุต) สูง 4–5 เมตร (13–16 ฟุต) และมีน้ำหนัก 3–5 ตัน ถึงแม้ว่าฟอสซิลของเทอริสิโนซอรัสที่ค้นพบนั้นจะไม่มีความสมบูรณ์ แต่ก็สามารถอนุมานได้เกี่ยวกับลักษณะทางกายภาพของเทอริสิโนซอรัสได้ เพราะสมาชิกในวงศ์ Therizinosauridae นั้นมีลักษณะกะโหลกศีรษะที่มีขนาดเล็กตามจะงอยปากของมัน
บราซิล แหกกฏศตวรรษ
บราซิล แหกกฏศตวรรษ เป็นภาพยนตร์บันเทิงคดีวิทยาศาสตร์แนวดิสโทเปีย ออกฉายเมื่อ ค.ศ. 1985 กำกับโดย เทรี กิลเลียม เขียนบทโดย เทรี กิลเลียม, Charles McKeown, และ Tom Stoppard นำแสดงโดย โจนาทาน ไพรซ์ สมทบโดย รอเบิร์ต เดอ นิโร, คิม กรสต์, ไมเคิล เพลิน, แคทเธอรีน เฮลมอนด์, บ็อบ ฮอสกิ้นส์, และ Ian Holm